વડા પ્રધાન નરેન્દ્ર મોદીએ મુખ્ય મંત્રીઓની બેઠક દરમિયાન 'બીજી લહેર'ની ચેતવણી ઉચ્ચારી છે. કેન્દ્રીય આરોગ્યમંત્રાલયે ગુજરાતના આઠ જિલ્લામાં કેસોની સંખ્યામાં થયેલા ઉછાળા અંગે ચિંતા વ્યક્ત કરી છે.         

આને પગલે રાજ્ય સરકારે ચાર મહાનગરમાં કોરોના સંબંધિત કામગીરીના સંકલન માટે નોડલ ઑફિસરોની ટીમ જાહેર કરી છે.

માર્ચ-2020થી માર્ચ 2021ની વચ્ચે અમદાવાદ, વડોદરા, સુરત અને રાજકોટમાં નોડલ ઑફિસરોનું 'નિમણૂકચક્ર' પૂર્ણ થયું છે.

સાવચેતીના પગલારૂપે ગુજરાતનાં ચાર મહાનગરોમાં તા. 31મી માર્ચ સુધી રાત્રે 10 વાગ્યાથી સવારે છ વાગ્યા સુધીનો કર્ફ્યુ લાદવામાં આવ્યો છે.

રાજ્યના આરોગ્ય અને પરિવાર કલ્યાણ મંત્રાલય દ્વારા જારી કરાયેલ વિગતો અનુસાર શનિવારે સમગ્ર રાજ્યમાં 6,737 ઍક્ટિવ કેસ હતા. જે પૈકી 69 દર્દીઓ વૅન્ટિલેટર પર હતા.

'ડૉક્ટર બાબુઓ'ની ટીમ ઉતારી

ગુજરાત સરકારે કોરોનાના વધતા કેસોની સમીક્ષા કરવા માટે મુખ્ય મંત્રી વિજય રૂપાણીની અધ્યક્ષતામાં નાયબમુખ્ય મંત્રી નીતિન પટેલ, મુખ્યસચિવ અને આરોગ્યસચિવ સહિતના ઉચ્ચ અધિકારીઓની બેઠક મળી હતી.

જેમાં ચાર મહાનગરોમાં કોરોના કેસોને કાબૂમાં લેવા માટે ઉચ્ચ અધિકારીઓને નોડલ ઑફિસર... બીજા 4000 અક્ષરો માટે લેખ ચાલુ રાખો:
તરીકે નીમવાની જાહેરાત કરાઈ. આ અધિકારીઓ અલગ-અલગ વિભાગ વચ્ચે સંકલનની કામગીરીને સુદૃઢ કરીને કોરોનાના કેસોને કાબૂમાં લેવામાં મદદ કરશે.

આ કામગીરી માટે અમદાવાદમાં ડૉ. રાજીવકુમાર ગુપ્તાની, વડોદરા માટે ડૉ. વિનોદ રાવ, રાજકોટમાં ડૉ. રાહુલ ગુપ્તા તથા સુરત માટે એમ. થેન્નારસનની નિમણૂક કરાઈ છે.

કેન્દ્ર સરકારના આરોગ્યમંત્રાલયના વિશ્લેષણ મુજબ, ગુજરાતના આઠ જિલ્લામાં તા. પહેલી માર્ચથી 15મી માર્ચ દરમિયાન કોરોનાના કેસોમાં ચિંતાજનક ઉછાળો જોવા મળ્યો હતો.

આ જિલ્લાઓમાં મહેસાણામાં 4થી 10, સુરતમાં 64થી 262, ભાવનગરમાં 5થી12, આણંદમાં 9થી 14, ખેડામાં 7થી 23, અમદાવાદમાં 99થી 209, ગાંધીનગરમાં 10થી 18 અને ભરૂચમાં 3થી 31 પર પહોંચ્યા છે.

આ આંકડા ટકાવારીની દૃષ્ટિએ આવેલા ઉછાળાને સૂચિત કરે છે, પરંતુ 'નક્કર આંકડા'ની દૃષ્ટિએ વડોદરા (84થી 93) અને રાજકોટ (50થી 95) ઉપર પહોંચ્યા છે.

અમદાવાદમાં ડૉ. રાજીવ ગુપ્તા

રાજીવ ગુપ્તા સાથે નજીકથી કામ કરનારી એક વ્યક્તિના જણાવ્યા પ્રમાણે, તેઓ ભારે 'વર્કૉહોલિક' છે અને તેમને સોંપવામાં આવેલી કામગીરીને 'ગમે તે ભોગે' પૂરી કરી જાણે છે

અમદાવાદમાં કોરોના સંબંધિત કામગીરીની ઉપર નજર રાખવા તથા અન્ય વિભાગો સાથે સંકલન કરવા માટે વન અને પર્યવરણ મંત્રાલયના અધિક સચીવ ડૉ. રાજીવકુમાર ગુપ્તાની નિમણૂક કરવામાં આવી છે.

ગુપ્તા 1986ની બૅચના IAS (ઇન્ડિયન ઍડમિનિસ્ટ્રેટિવ સર્વિસ) ઑફિસર છે. ઉત્તર પ્રદેશના અલાહાબાદના ગુપ્તાએ વિનયન શાખામાં સ્નાતક સુધીનો અભ્યાસ કર્યો છે અને તેમણે ગોલ્ડમેડલ મેળવ્યો હતો.

ત્યારબાદ તેમણે રાજનીતિ શાસ્ત્રમાં સ્નાતકોત્તર અભ્યાસ કર્યો અને આંતરરાષ્ટ્રીય કાયદામાં Ph.D. કર્યું છે. સનદી અધિકારી તરીકેની પ્રારંભિક કારકિર્દીમાં તેમણે મહેસાણા, સાબરકાંઠા તથા વડોદરાના કલેકટર તરીકે ફરજ બજાવી છે.

2013થી તેઓ જીએનએફસી (ગુજરાત નર્મદા વેલી ફર્ટિલાઇઝર્સ ઍન્ડ કેમિકલ્સ)ના મૅનેજિંગ ડિરેક્ટર (એમ.ડી.) તરીકે ફરજ બજાવી રહ્યા છે. આ સિવાય છેલ્લાં સવાં બે વર્ષથી તેઓ 'વિઝિબ્લિટીવાળા' સરદાર સરોવરના એમ.ડી.નું પણ પદ સંભાળી રહ્યા છે.  

ગુપ્તા સાથે નજીકથી કામ કરનારી એક વ્યક્તિના જણાવ્યા પ્રમાણે, તેઓ ભારે 'વર્કૉહોલિક' છે અને તેમને સોંપવામાં આવેલી કામગીરીને 'ગમે તે ભોગે' પૂરી કરી જાણે છે.

ડૉ. ગુપ્તાની ગણતરી 'સંપન્ન અધિકારી' તરીકે થાય છે, તેમના વિશે કહેવાય છે કે, 'તેમને બધી બાબતોની માહિતી હોય છે અને કોઈ કર્મચારી તેમને 'પટ્ટી' ન પઢાવી શકે....